**Slovenská poľnohospodárska univerzita v Nitre**

Správa na rokovanie Vedenia SPU v Nitre Marec 2018

**Hodnotiaca správa o zahraničných vzťahoch**

**SPU v Nitre za rok 2017**

Predkladá: Návrh na rozhodnutie:

Dr.h.c. prof. Ing. Peter Bielik, PhD.

 **1. Hodnotiaca správa o zahraničných vzťahoch SPU v Nitre za rok 2017 sa schvaľuje**

 a) s pripomienkami

 b) bez pripomienok

  **2. Ukladá realizovať navrhované uznesenia:**

**Vypracovali:**

prof. JUDr. Anna Bandlerová, PhD.

Mgr. Mária Baková

Mgr. Zuzana Kunová

Ing. Kamila Moravčíková, PhD.

Mgr. Eva Trabalíková

Mgr. Vladislav Valach

**Prílohy**: Tabuľkové prílohy, grafy

# OBSAH

Úvod............................................................................................................................................3

**1 Medzinárodné mobility v oblasti vzdelávania**......................................................................4

**1.1 Mobility študentov – štúdium**............................................................................................4

* + 1. Mobility študentov v rámci programu Erasmus+ KA103..........................................4
		2. Mobility študentov v rámci programu Erasmus+KA107...........................................5
		3. Mobility študentov v rámci programu Erasmus+ ERASMUS MUNDUS a KA2.....5
		4. Mobility študentov v rámci programu CEEPUS........................................................5
		5. Mobility študentov v rámci bilaterálnych zmlúv........................................................5
	1. **Mobility študentov – stáže**..............................................................................................6
		1. Mobility študentov v rámci programu Erasmus+ KA103..........................................6
		2. Mobility študentov v rámci programu CEEPUS.........................................................6
		3. Mobility študentov v rámci bilaterálnej spolupráce....................................................6
	2. **Mobility vyslaných zamestnancov SPU v Nitre**............................................................7
		1. Mobility zamestnancov v rámci programu Erasmus+ KA103, KA107 ....................7
		2. Mobility zamestnancov v rámci programu Erasmus+ KA2.......................................7
		3. Mobility zamestnancov v rámci programu CEEPUS ................................................7
		4. Mobility zamestnancov v rámci bilaterálnych zmlúv.................................................8
	3. **Mobility prijatých zamestnancov zahraničných inštitúcií na SPU v Nitre**................8
		1. Mobility v rámci programu Erasmus+ KA103, KA107.............................................8
		2. Mobility zamestnancov v rámci programu Erasmus+ KA2........................................8
		3. Mobility zamestnancov v rámci programu CEEPUS ................................................8
		4. Mobility zamestnancov v rámci bilaterálnych zmlúv.................................................8

**2 Prehľad centralizovaných aktivít organizovaných KZVaMVP pre rozvoj**

 **akademických mobilít v roku 2017**........................................................................................9

**3 Propagácia SPU, členstvo v medzinárodných organizáciách**............................................13

**4 Medzinárodné vzdelávacie projekty riešené na SPU v roku 2017**...................................15

**5 Záver, návrh opatrení**...........................................................................................................16

# ÚVOD

Zahraničné vzťahy patrili aj v roku 2017 k prioritám SPU v Nitre. Predkladaná správa o zahraničných vzťahoch sa zameriava na kvantitatívnu a kvalitatívnu analýzu úrovne zahraničných vzťahov na SPU ako celku, ako aj jej fakúlt.

SPU bola aj v roku 2017 aktívna vo viacerých oblastiach medzinárodných aktivít, ku ktorým patrili najmä oblasti ako:

- mobility študentov, učiteľov a  zamestnancov v rámci programov EÚ,

- mobility študentov a učiteľov v rámci sietí CEEPUS,

- mobility študentov a učiteľov v rámci programov NŠP,

- mobility študentov a učiteľov v rámci bilaterálnych a multilaterálnych zmlúv,

- projektová činnosť v rámci medzinárodných programov,

- uzatváranie bilaterálnych a multilaterálnych dohôd s univerzitami na celom svete,

- organizovanie medzinárodných podujatí, prijímanie zahraničných hostí a pod.

Ako držiteľ Erasmus charty pre vysokoškolské vzdelávanie (ECHE) sme boli aj v ak. roku 2016/17 oprávnení získať finančné príspevky na všetky typy mobilít v rámci programu EÚ ERASMUS+.

Predkladaná správa je prehľadom významných medzinárodných aktivít univerzity a jej jednotlivých fakúlt, v európskom a v celosvetovom priestore.

Aktivity v oblasti zahraničných vzťahov na úrovni univerzity boli zabezpečované Kanceláriou zahraničných vzťahov a medzinárodných vzdelávacích programov (KZVaMVP) v úzkej spolupráci s jednotlivými fakultami univerzity .

Uznesenia z predchádzajúceho akademického roku sú splnené.

**1 Medzinárodné aktivity v oblasti vzdelávania**

V oblasti vzdelávania SPU vysielala a prijímala študentov a zamestnancov v rámci týchto programov:

- program ERASMUS + akcia KA103, KA107

- program ERASMUS+ akcia KA2

- program ERASMUS MUNDUS

- siete CEEPUS

- program NŠP

- bilaterálne dohody

**1.1 Mobility študentov – štúdium**

V  akademickom roku 2016/17 vyslala naša univerzita za účelom štúdia 91 študentov.

Z toho 72 študentov bolo vyslaných v rámci mobilít programu ERASMUS+ Akcia KA103. Najviac študentov študovalo v Českej republike, Poľsku a Španielsku (Tabuľka 3)

Za ERASMUS+ Akciu KA107 boli z SPU vyslaní 2 študenti do Ruska.

Za ERASMUS+ Akciu KA2 boli za SPU vyslaní 2 študenti do Kirgizska.

Za program CEEPUS bolo vyslaných 10 študentov na štúdium a v rámci bilaterálnej spolupráce 5 študentov.

Na univerzitu sme v roku 2016/17 prijali spolu 188 študentov zo zahraničných univerzít. S podporou programu ERASMUS+ akcie KA103 bolo na univerzitu prijatých z celkového počtu zahraničných študentov 75, v rámci akcie KA107 to bolo 10 študentov a v rámci ERASMUS+ KA2 prišlo na SPU 24 študentov. Prostredníctvom programu CEEPUS univerzita prijala 33 študentov a prostredníctvom programu ERASMUS MUNDUS 28. Ostatní zahraniční študenti boli prijatí na základe bilaterálnej spolupráce (17) a cez Národný štipendijný program (1).

Prehľad o počte všetkých vyslaných študentov do zahraničia, ale aj o počte všetkých prijatých študentov zo zahraničných univerzít uvádza Tabuľka 1, ako aj Graf 1.

* 1. **1 Mobility študentov v rámci programu Erasmus+ KA 103**

V sledovanom období z celkového počtu vyslaných 202 študentov v rámci programu ERASMUS+ a jeho akcii KA103 vyslala naša univerzita na štúdium 72 študentov a 130 študentov bolo vyslaných za účelom stáže .

Najviac študentov v rámci ERASMUS+ KA103 absolvovalo mobilitu za účelom štúdia v Českej republike, nasledovalo Poľsko a Španielsko (Tabuľka 3).

V sledovanom období sme na SPU v rámci KA103 prijali 75 študentov zo zahraničia (Tabuľka 2). Z uvedeného počtu sme prijali 68 študentov na štúdium a 7 na stáž. Najviac študentov pochádzalo zo Španielska, Francúzska a Poľska (Tabuľka 4).

* + 1. **Mobility študentov v rámci programu Erasmus+ KA107**

V sledovanom období bolo na SPU prijatých za účelom štúdia v rámci programu ERASMUS+ KA107 10 študentov a to zo štátov Rusko, Tadžikistan, Japonsko, India a USA. Rozdelenie podľa fakúlt uvádza Tabuľka 2.

V rámci tohto programu sme vyslali na zahraničné univerzity 2 študentov do Ruska.

* + 1. **Mobility študentov v rámci programu Erasmus+ ERASMUS MUNDUS a KA 2**

Na našu univerzitu prišli v akademikom roku 2016/17 študovať spolu 28 študenti z programu ERASMUS+ a jeho akcii ERASMUS MUNDUS a 24 študenti z akcii KA2 (Tabuľky 3Š a 4Š). SPU vyslala 2 študentov v rámci programu ERASMUS+ KA2 do Kirgizska.

Študenti z aktivít KA2 a ERASMUS MUNDUS pochádzali z krajín mimo EÚ a to: Ghana, Brazília, Ekvádor, Ukrajina, Čína, Kamerun, Libanon, Filipíny, Taiwan, USA, Južná Kórea ale aj z univerzít z  Chorvátska, Kazachstanu, Kirgizska.

* + 1. **Mobility študentov v rámci programu CEEPUS**

V rámci existujúcich 6 sietí CEEPUS na SPU boli vyslaní za účelom štúdia spolu 10 študenti. 33 študentov zo zahraničných univerzít študovalo v rámci sietí na FAPZ, FBP, FEM, FEŠRR a FZKI (Tabuľka 2 a 5).

* + 1. **Mobility študentov v rámci bilaterálnych zmlúv**

V rámci bilaterálnej spolupráce bolo vyslaných na štúdium spolu 5 študentov SPU a prijatých 17 študentov zo zahraničných univerzít (Tabuľka 6).

* 1. **Mobility študentov – stáže**

V rámci programov ERASMUS+ Akcia KA103, sietí CEEPUS a bilaterálnych zmlúv mali možnosť naši študenti absolvovať stáže na zahraničných inštitúciách, ale aj zahraniční študenti mali možnosť absolvovať stáže u nás. Spolu zo všetkých programov sme na stáž do zahraničia vyslali 150 študentov a prijali sme 7 študentov (Tabuľka 8Š).

* + 1. **Mobility študentov v rámci programu Erasmus+ KA103**

Za účelom stáže vyslala SPU spolu 130 študentov v rámci programu ERASMUS+ K103 (Tabuľka 7). Najviac študentov vyslala na stáž FAPZ s počtom 75, nasleduje FBP s počtom vyslaných študentov 20 a FEM s počtom 13 vyslaných študentov.

Najčastejšie študenti absolvovali stáže v ČR, Španielsku a v Taliansku (Tabuľka 7).

Za účelom stáže sme na SPU z programu ERASMUS + KA103 prijali 7 študentov zo zahraničia (Tabuľka 8). Najviac študentov prišlo z Poľska (Tabuľka 9).

* + 1. **Mobility študentov v rámci programu CEEPUS**

Na SPU majú schválené siete CEEPUS všetky fakulty.

V rámci uvedených sietí za účelom stáže vycestovali celkom 6 študenti – 2 za FZKI, 3 za TF a 1 za FBP (Tabuľka 5Š).

* + 1. **Mobility študentov v rámci bilaterálnej spolupráce**

V rámci bilaterálnej spolupráce SPU vyslalo 13 študentov na stáž do zahraničia, za FAPZ to bolo 8 študentov, za FBP 4 a FEM 1 študent (Tabuľka 10).

Najvyšší počet vyslaných a prijatých študentov SPU bolo v akademickom roku 2016/17 z programu ERASMUS+ KA103 (Tabuľka 1 a Graf 2). Počet mobilít každoročne narastá, čo hodnotíme veľmi pozitívne. Program je vhodným výberom, či už pre absolvovanie štúdia v zahraničí, alebo stáže počas štúdia, alebo ako absolvent po ukončení štúdia na SPU.

* 1. **Mobility vyslaných zamestnancov SPU v Nitre**

Zamestnanci SPU v sledovanom období absolvovali mobility na zahraničných inštitúciách najmä z medzinárodného programu ERASMUS+, CEEPUS a bilaterálnych zmlúv. V rámci uvedených programov SPU vyslala do zahraničia spolu 174 zamestnancov a prijala 248 zamestnancov z iných univerzít zo zahraničia (Tabuľka 7Z).

* + 1. **Mobility zamestnancov SPU v rámci programu Erasmus+ KA103, KA107**

V rámci KA103 bolo vyslaných 68 zamestnancov SPU na mobilitu do zahraničia. Mobilitu za účelom výučby absolvovalo 30 pracovníkov, čo je možné vidieť spolu z  tabuľky 11 a 12 v prílohe, z ktorej vyplýva, že najviac učiteľov absolvovalo mobilitu v Českej republike a v Poľsku.

Z uvedeného počtu za účelom školenia bolo vyslaných 38 zamestnancov SPU. Prehľad o počte vyslaných zamestnancov uvádza tabuľka 12. Počet zamestnancov univerzity vyslaných na mobilitu za účelom školenia sa oproti minulému roku zvýšil takmer o tretinu.

Najčastejšie boli zamestnanci vysielaní na školenie do Poľska, Českej republiky a Rumunska.

Z grafu 3 je vidieť celkový počet vyslaných zamestnancov jednotlivých fakúlt na zahraničné mobility programu ERASMUS+ KA103.

V rámci programu ERASMUS+ KA107, boli na zahraničnú inštitúciu mimo Európskej únie (do Tadžikistanu) vyslaní 2 zamestnanci z FEŠRR .

V tabuľke 14 a v grafe 4 v prílohe je vidieť vývoj počtu mobilít (za účelom výučby a školenia) v rámci programu "Erasmus" za jednotlivé roky 2013-2017. Je možné vidieť vzostup počtu účastníkov mobilít pre zamestnancov.

* + 1. **Mobility v rámci programu Erasmus+ KA2**

V rámci programu ERASMUS+ akcie KA2boli v sledovanom období na zahraničné univerzity vyslaní 15 zamestnanci SPU. Z uvedeného počtu bolo najviac (7) zamestnancov z Fakulty ekonomiky a manažmentu (Tabuľka 15).

* + 1. **Mobility v rámci programu CEEPUS**

V rámci programu CEEPUS bolo vyslaných na zahraničné univerzity 26 zamestnancov SPU. Z tohoto počtu bolo 12 zamestnancov vyslaných za účelom výučby a 14 zamestnancov za účelom školenia (Tabuľka 16).

* + 1. **Mobility v rámci bilaterálnych zmlúv**

Prehľad o zahraničných mobilitách zamestnancov SPU v rámci bilaterálnej spolupráce v zahraničí uvádza Tabuľka 17. V rámci bilaterálnej spolupráce SPU vyslala 63 zamestnancov.

**1.4 Mobility prijatých zamestnancov zahraničných inštitúcií na SPU v Nitre**

V rámci medzinárodných programov navštívili v sledovanom období našu univerzitu učitelia a výskumníci z rôznych zahraničných inštitúcií. Jednotlivé počty vidieť z Tabuľky 7Z.

**1.4.1 Mobility v rámci programu Erasmus+ KA 103, KA107**

Za účelom výučby sme na našej univerzite prijali v rámci programu ERASMUS+ KA103 76 zahraničných učiteľov a v rámci programu ERASMUS+ KA107 2 učiteľov. Prehľad o mobilitách zahraničných učiteľov je uvedený v Tabuľke 18.

Za účelom školenia sme na SPU prijali aj 28 zahraničných zamestnancov v rámci programu ERASMUS+ KA103, v rámci programu KA107 bol prijatý 1 zahraničný zamestnanec. (Tabuľka 19).

**1.4.2 Mobility v rámci programu Erasmus+ KA2**

V  rámci programu ERASMUS+ KA2 sme prijali 12 zamestnancov zahraničných univerzít (Tabuľka 3Z).

**1.4.3 Mobility  v rámci programu CEEPUS**

V rámci sietí CEEPUS sme prijali zo zahraničia 18 zamestnancov zahraničných univerzít . Prehľad o mobilitách zahraničných zamestnancov na SPU v rámci siete CEEPUS za akademický rok 2016/2017 je uvedený v Tabuľke 20.

**1.4.4 Mobility v rámci bilaterálnych zmlúv**

V rámci bilaterálnej spolupráce navštívilo našu univerzitu 102 zamestnancov zahraničných univerzít (Tabuľka 21).

**2 Prehľad centralizovaných aktivít organizovaných KZVaMVP pre rozvoj akademických mobilít v roku 2017**

KZVaMVP v roku 2017 organizovala, koordinovala alebo sa podieľala na organizovaní rôznych podujatí mobilitného charakteru s cieľom zapojiť do nich čo možno najširšie spektrum študentov a pracovníkov zo všetkých fakúlt SPU.

* **Prezident Erasmus Student Network Martin Schön zaslal 10. januára 2017 ďakovný list prorektorke SPU pre vzdelávaciu činnosť a ECTS prof. RNDr. Zdenka Gálovej, CSc., ako prejav uznania a vďaky za aktívnu činnosť študentov SPU, členov sekcie ESN SUA a za podporu pri rozvíjaní a presadzovaní myšlienok študentskej dobrovoľníckej organizácie.**
* Národná agentúra SAAIC hodnotila program Erasmus+ (KA103). Úspešná realizácia projektu Erasmus+ na Slovenskej poľnohospodárskej univerzite v Nitre pokračovala aj vyhodnotením uplynulého ročníka 2015/2016, keď Národná agentúra SAAIC vyhodnotila veľmi pozitívne priebeh programu Erasmus+ (KA103) - jeho záverečnej správy, na SPU.
* Rektor SPU Dr.h.c. prof. Ing. Peter Bielik, PhD., a rektor mexickej Universidad Autónoma Chapingo Dr. Sergio Barrales Domínguez podpísali **27. februára 2017** zmluvu o spolupráci oboch inštitúcií. Vytvorili tak priestor nielen pre recipročné mobility študentov všetkých stupňov štúdia, postdoktorandov i akademických zamestnancov, ale aj pre nové partnerstvá.
* Skupina študentov Slovenskej poľnohospodárskej univerzity absolvovala v termíne **7. - 17. marca 2017** intenzívny študijný pobyt na Louisianskej štátnej univerzite v Baton Rouge v USA. Študenti sa oboznámili s prostredím a fungovaním našej partnerskej univerzity, zúčastnili sa na odborných prednáškach, navštívili univerzitnú botanickú záhradu a ďalšie pracoviská LSU. Študijný pobyt na LSU je  jedna z aktivít, ktorú na základe dohody o spolupráci naše univerzity organizujú už niekoľko rokov.
* **29. marca 2017** organizovala KZVaMVP tradičné podujatie ERASMUS VILLAGE, kde mohli študenti, zamestnanci a návštevníci univerzity virtuálne „navštíviť“ Kazachstan, Tadžikistan, Španielsko, Portugalsko, Francúzsko či Taliansko. Zahraniční študenti študujúci na SPU v Nitre v rámci programu Erasmus+  a bilaterálnej spolupráce ponúkli prostredníctvom expozícií a prezentácií svojich krajín a univerzít zaujímavé informácie záujemcom o mobilitné pobyty v zahraničí.
* **Slovenskú poľnohospodársku univerzitu v Nitre navštívila 31. marca 2017 delegácia zo Srbskej republiky. Rektor SPU Dr.h.c. prof. Ing. Peter Bielik, PhD., prijal riaditeľa Vysokej poľnohospodárskej školy odborných štúdií v Šabci prof. Dr. Radenka Stepiča a profesora na Poľnohospodárskej fakulte Univerzity v Novom Sade prof. Dr. Jána Kišgeciho.**
* **2. – 8. apríla 2017** sa na Louisianskej štátnej univerzite (LSU), USA, konalo sympózium Poľnohospodárske univerzity v 21 storočí: význam transferu technológií a informácií pre programovú udržateľnosť. SPU v Nitre na podujatí reprezentoval rektor SPU a prezident VUA, Dr.h.c. prof. Ing. Peter Bielik, PhD. Na podujatí, zameranom na diskusie o prenose informácií a technológií a témy z oblasti poľnohospodárstva, vied o živej prírode a udržateľného hospodárstva, sa zúčastnilo viac ako 20 rektorov, prorektorov, dekanov, vedúcich katedier, vedcov a odborníkov. Účastníci z krajín V4 (Slovenska, Českej republiky, Maďarska, Poľska), ale aj Hondurasu, Ruska a USA mali možnosť prezentovať svoje názory a zdieľať  ich so svojimi kolegami. Na sympóziu udelili rektorovi SPU a prezidentovi VUA Dr.h.c. prof. Ing. Petrovi Bielikovi, PhD., Zlatú medailu LSU. Ocenenie je prejavom uznania za podporu medzinárodných vzťahov a  spolupráce oboch inštitúcií. Podujatie spoluorganizovala KZVaMVP.
* **Na pozvanie Ukrajinského vedecko-edukačného konzorcia a Vinickej národnej poľnohospodárskej univerzity sa rektor SPU Dr.h.c.prof.Ing.Peter Bielik,PhD. zúčastnil 25. mája 2017** medzinárodnej konferencii Rozvoj pozemkových vzťahov, organizačná, ekonomická, právna a technologická podpora poľnohospodárstva Ukrajiny, **ktorú organizovala** Národná poľnohospodárska univerzita vo Vinici. Na základe dlhodobej spolupráce Ukrajinské vedecko-edukačné konzorcium so sídlom v Kyjeve udelilo Dr.h.c. prof. Ing. Petrovi Bielikovi, PhD., čestný titul Doctor Honoris Causa v oblasti podnikovej ekonómie.
* Rektor SPU v Nitre Dr.h.c. prof. Ing. Peter Bielik, PhD., prijal **7. júna 2017** delegáciu z Nórska. Návšteva sa uskutočnila v súvislosti s riešením projektu GIIPP001 Centre for the Research of Biomass Potential – Výskumné centrum potenciálu biomasy, v rámci programu Green Industry Innovation, podporeného z Nórskeho finančného mechanizmu a štátneho rozpočtu SR, ktorého nositeľom je Národné poľnohospodárske a potravinárske centrum, Technický a skúšobný ústav poľnohospodársky v Rovinke a jedným z partnerov projektu aj Katedra regionálnej bioenergetiky FEŠRR SPU v Nitre.
* Na SPU v Nitre sa **15. júna 2017** konalo slávnostné zasadnutie Vedeckej rady SPU v  Nitre, rozšírené o vedecké rady fakúlt, pri príležitosti udelenia titulu Doctor honoris causa dvom medzinárodne uznávaným osobnostiam pedagogického a vedeckého života. Na návrh Vedeckej rady SPU bol udelený čestný titul prof. dr. hab. inż. Włodzimierzovi Sadymu, rektorovi Poľnohospodárskej univerzity v Krakove, Poľsko. Fakulta biotechnológie a potravinárstva SPU v Nitre si čestným doktorátom uctila akademika prof. Dr. M.Sc. Ivana Krefta, Ph.D., z Ústavu výživy v Ľubľane, Slovinsko.
* **Slovenská poľnohospodárska univerzita v Nitre zorganizovala pre študentov program MBA AGRIMBA medzinárodné podujatie  Green Week. Podujatie po odbornej stránke zastrešil profesor Bruce Ahrendsen z University of Arkansas, USA.**V Podkylave sa v dňoch od **12. - 16. júna 2017** stretli študenti z Nitry a ruského Belgorodu, ktorí v rámci praktického programu podujatia navštívili jednu z najúspešnejších poľnohospodárskych spoločností PVOD Kočín, a tiež Agrofarmu Podkylava s prezentáciou aktivít na Biofarme Charolais.
* Rektor SPU Dr.h.c. prof. Ing. Peter Bielik, PhD. prijal **11. júla 2017** na pôde univerzity prof. Mashhoora Al-Refaiho, rektora Princess Sumaya University for Technology z Jordánska a hlavného koordinátora medzinárodného projektu RISE „Modernising Human Resource Management in South Mediterranean Higher Education (Erasmus+ Capacity Building) prof. Walida Salameha. Obe strany sa dohodli na ďalšej spolupráci, ktorú by v budúcnosti mala zastrešiť aj rámcová zmluva.
* SPU v Nitre navštívila **11. septembra 2017** 17-členná delegácia indonézskeho parlamentu vedená veľvyslankyňou Indonézskej republiky v Slovenskej republike Adiyatwidi Adiwoso.  Vzácnych hostí prijal rektor SPU Dr.h.c. prof. Ing. Peter  Bielik, PhD. Na stretnutí boli prítomní aj prorektori SPU,  dekani a zástupcovia fakúlt, Výskumného centra AgroBioTech a Kancelárie zahraničných vzťahov a MVP. Členovia indonézskej delegácie a vedenie SPU zhodnotili, čo sa za viac ako päť rokov spolupráce na základe medzivládnej dohody dosiahlo a na akej úrovni je v súčasnosti vzájomná kooperácia. Následne sa hovorilo o perspektívach rozvoja spolupráce.
* Na pôde Štátnej agrárnej univerzity K. A. Timirjazeva v Moskve, v Ruskej federácii, **13. - 15. septembra 2017** zasadali predstavitelia Vyšehradskej asociácie univerzít (VUA). Bolo to prvé Výročné zasadnutie VUA, ktoré sa konalo v Rusku. Odborníci sa venovali problematike vysokoškolského poľnohospodárskeho vzdelávania a diskutovali o viacerých aktuálnych otázkach v oblasti agroekonomiky.
* Po predchádzajúcom stretnutí a rokovaniach v Číne sa ďalšie stretnutie konzorcia čínskych a stredoeurópskych univerzít konalo **21. – 22. septembra 2017** v Srbsku. Za SPU v Nitre sa na rokovaní zúčastnila prof. RNDr. Zdenka Gálová, CSc., prorektorka SPU pre vzdelávaciu činnosť a ECTS a prof. Dr. Ing. Elena Horská, dekanka Fakulty ekonomiky a manažmentu. Program bol organizovaný na najvyššej úrovni, pod záštitou a za účasti predsedníčky vlády Srbskej republiky Any Brnabič, ministra vzdelávania, vedy a technologického rozvoja Srbskej republiky, vice-ministra vzdelávania Čínskej ľudovej republiky Du Zhanyuan a rektora Univerzity v Novom Sade prof. Dušana Nikoliča.
* Naštartovanie intenzívnej bilaterálnej spolupráce v oblasti vedy, vzdelávania,  výskumu i kultúry bolo predmetom stretnutia zástupcov Bielocerkevskej národnej agrárnej  univerzity (BNAU) na Ukrajine, vedených rektorom prof. Dr. Anatolijom Danylenkom, s predstaviteľmi SPU v Nitre. Na pracovnú návštevu SPU zavítali **9. októbra 2017**. Hostí na pôde univerzity prijal rektor Dr.h.c. prof. Ing Peter Bielik, PhD. Na stretnutí boli taktiež prítomní prorektori SPU a zástupcovia Kancelárie zahraničných vzťahov a medzinárodných vzdelávacích programov.
* Rektor SPU Dr.h.c. prof. Ing. Peter Bielik, PhD. prijal **31. októbra** **2017** na pôde univerzity prof. Igora Litvine, riaditeľa Centra expertízy v oblasti prognózovania z Univerzity Nelsona Mandelu v Južnej Afrike. Rokovania, ktorého cieľom  bolo pripraviť pôdu pre budúcu spoluprácu v rámci projektu Erasmus + Budovanie kapacít, sa zúčastnil aj prorektor pre vedu a výskum SPU prof. Ing. Ján Gaduš, PhD., ako aj zástupcovia Fakulty ekonomiky a manažmentu, Výskumného centra AgroBioTech a Kancelárie zahraničných vzťahov SPU v Nitre.
* Zástupcovia SPU v Nitre navštívili v termíne **12.-17. novembra 2017** Vietnamskú národnú poľnohospodársku univerzitu v Hanoji (VNPU).Delegácia pod vedením rektora SPU Dr.h.c. prof. Ing. Petra Bielika, PhD., rokovala s VNPU o vedeckej a projektovej spolupráci, ako aj o výmenách študentov a odborníkov. Vietnamskí partneri prejavili záujem o spoločne organizované letné školy či intenzívne študijné pobyty. Zástupcovia fakúlt SPU počas bilaterálnych rokovaní navštívili Fakultu agronómie, Fakultu biotechnológie, Technickú fakultu, Fakultu potravinárstva a Ekonomickú fakultu.
* **4. decembra 2017** zaradila European Retail Agency (ERA) rektora SPU Dr.h.c. prof. Ing. Petra Bielika, PhD., do svojej Siene slávy. Na rok 2018 sa tak prof. Peter Bielik stáva oceňovanou osobnosťou ERA. Ocenenie v minulých rokoch získali významné osobnosti z oblasti vedy, výskumu a vzdelávania, ako aj zástupcovia praxe a verejného života.
* **Šesťčlenná delegácia z Hebejskej poľnohospodárskej univerzity v Číne zavítala 14. decembra 2017 na Slovenskú poľnohospodársku univerzitu.** Počas stretnutia s rektorom SPU Dr.h.c. prof. Ing. Petrom Bielikom, PhD., a členmi vedenia univerzity a fakúlt sa zahraniční partneri pod vedením prezidenta univerzity prof. Shen Shuxinga oboznámili s činnosťou a aktivitami našich pracovísk. Vyjadrili záujem o užšiu spoluprácu v oblasti výmeny študentov a učiteľov ako aj spoločné aktivity v oblasti vedy a výskumu.

KZVaMVP aj roku 2017 organizovala alebo sa podieľala na organizácii viacerých významných podujatí, medzi ktoré patrí Erasmus Village, letná škola LSU, či výročné zasadnutie Vyšehradskej asociácie univerzít (VUA).

Vyšehradská univerzitná asociácia (Visegrad University Association) vznikla ako jedna z hlavných aktivít strategického projektu (Sustainability in Agrisector of V4 Countries and Cooperating Regions) podporeného Medzinárodným Vyšehradským fondom z iniciatívy Slovenskej poľnohospodárskej univerzity v Nitre. Úlohou asociácie, ktorej prezidentom je rektor SPU, Dr.h.c.prof.Ing.Peter Bielik, PhD., je intenzívna spolupráca všetkých členských univerzít v oblasti štúdia, výskumu a vedy. Zámerom asociácie je prepojiť partnerské univerzity s cieľom vytvoriť kvalitné podmienky pre vzdelávanie a výskum a iniciovať užšiu spoluprácu krajín Vyšehradskej skupiny a kooperujúcich regiónov. Asociácia okrem vlastných aktivít vytvára priestor na to, aby sa medzi jej členmi budovali nové iniciatívy. Jednou z nich je napríklad vydávanie spoločného vedeckého časopisu a učebníc, orientovaných na bioekonomiku a trvalo udržateľný rozvoj v krajinách V4 a v okolitých regiónoch. VUA v súčasnosti združuje 58 univerzít z 23 krajín sveta.

**3 Propagácia SPU, členstvo v medzinárodných organizáciách**

Aj roku 2017 sa SPU zamerala na aktívnu medzinárodnú spoluprácu prostredníctvom členstva univerzity v medzinárodných organizáciách a asociáciách, ktoré vytvárajú podmienky pre zapájanie sa do medzinárodných projektov, k získavaniu nových informácií, či už o najnovších trendoch vo vývoji vysokých škôl, o trendoch vo vzdelávaní, ale aj vo výskume.

V roku 2017 bola SPU v Nitre členom týchto medzinárodných organizácií:

**VUA - Visegrad University Association** (Vyšehradská univerzitná asociácia) Združuje 58 univerzít z 23 krajín. Úlohou asociácie je prepojiť partnerské univerzity s cieľom vytvoriť kvalitné podmienky pre vzdelávanie a výskum a iniciovať užšiu spoluprácu krajín Vyšehradskej skupiny a kooperujúcich regiónov.

**EUA - European University Association** (Európska univerzitná asociácia) Asociácia zastupuje desiatky významných univerzít Európy a jej členovia majú prístup k aktuálnym informáciám z akademického prostredia. EUA je oficiálnym zástupcom vysokoškolského sektora v Bolonskom  procese. EUA hrá podstatnú úlohu vo formovaní budúceho vysokoškolského vzdelávania v Európe.

**DRC – Danube Rector´s Conference** (Dunajská rektorská konferencia)

DRC v súčasnosti združuje viac ako 50 univerzít z 13 krajín. Za cieľ si kladie zvýšiť všeobecnú úroveň študijných výsledkov a podporu mobilít, znížiť náklady na terciálne vzdelávania a mieru predčasného ukončenia štúdia, ako aj podporiť multilaterálnu regionálnu spoluprácu.

**Dunajský vedomostný klaster**

Klaster sa zameriavana zvyšovanie kvality života a blahobytu občanov,  na  rozvoj našich regiónov nielen v oblasti vody, životného prostredia, dopravy a konektivity, ale aj v oblasti ekonomicko-sociálneho rozvoja.

**ASECU - Association of Economic Universities of South and Eastern Europe and the Black Sea Region** (Asociácia univerzít južnej a východnej Európy a čiernomorského regiónu)

Združuje verejné vysoké školy ekonomického zamerania z daných regiónov. Zameriava sa na vzájomnú výmenu učebných osnov, myšlienok a názorov, ponúka možnosť výmenných pobytov pre študentov inžinierskeho a doktorandského štúdia ale aj pedagógov a odborných pracovníkov**.**

**IAU – International Association of Universities** (Medzinárodná asociácia univerzít)

Založená v UNESCOM v roku 1950, združuje vysokoškolské inštitúcie a organizácie z približne 150 krajín. Spolupracuje s rôznymi medzinárodnými, regionálnymi a národnými orgánmi činnými v oblasti vyššieho vzdelávania.

**ICA / CASEE – Association for European Life Science Universities** (Asociácia európskych univerzít poľnohospodárskeho zamerania)

Sieť viac ako 60 vysokých škôl so zameraním na poľnohospodárstvo, potravinárstvo, prírodné zdroje, rozvoj vidieka a životné prostredie. Cieľom asociácie je zvýšiť úspešnosť partnerských organizácií na medzinárodnom trhu, a vytvoriť priaznivé prostredie pre zdieľanie skúseností a podporu spolupráce. V rámci asociácie sa SPU zúčastňuje workshopov a konferencií zameraných na rozvoj medzinárodných vzťahov a spolupráce univerzít.

**Asociácia ISEKI Food (Integrating Food Science and Engineering Knowledge Into the Food Chain)**

K hlavným cieľom asociácie patrí zriadenie a udržiavanie siete univerzít, výskumných ústavov a spoločností zameraných na potravinársku sieť, podpora synergie medzi výskumom, vzdelávaním/výučbou a priemyslom.  Rozvoj virtuálnej spoločnosti expertov v potravinárskej oblasti v nadväznosti na širokú verejnosť. Vytvorenie zmluvného sieťového prepojenia medzi partnermi, podpora mobility študentov a pracovníkov.

**Medzinárodný agrárny výskumno-vývojový klaster údolia rieky Tisy.**

Spoločným cieľom realizácie programu je medzinárodná integrácia výroby, ktorá má na zreteli bezpečné zásobovanie obyvateľstva potravinami, predovšetkým so zameraním na základné potraviny, ktoré možno vyprodukovať  v daných oblastiach.

**4 Medzinárodné vzdelávacie projekty riešené na SPU v roku 2017**

V roku 2017 bolo na SPU v Nitre celkovo riešených **44** medzinárodných vzdelávacích projektov (Tabuľka 1P). Z uvedeného počtu boli 2 projekty riešené ako projekty celouniverzitné a 42 projektov ako projekty fakultné. Programy, v rámci ktorých sa projekty realizovali, predstavovali grantové schémy programu Erasmus+, program Tempus a program Erasmus Mundus. Pokračovali taktiež projekty Medzinárodného vyšehradského fondu (MVF), ako aj aktivity v rámci mobilitných sietí CEEPUS, v rámci akcie Rakúsko-Slovensko, v rámci programu Baltickej univerzity ako aj projekty Nórskych fondov.

Z pohľadu fakultného rozdelenia bolo najviac medzinárodných vzdelávacích projektov riešených na FEM (27%) a na FEŠRR (27 %), nasledovalo FZKI (16%), FAPZ (11%), TF (11%) a FBP (2%), Graf 5. Z pohľadu objemu pridelených finančných prostriedkov za medzinárodné vzdelávacie projekty možno konštatovať, že univerzita získala celkovo **1 169 159,46** (Tabuľka 22)**.**

Z uvedenej sumy za 2 mobilitné celouniverzitné projekty SPU získala **616 378 EUR.** Na mobility Erasmus+ Kľúčovej akcie 1 (akcia K103) získala univerzita 550 043 EUR a na mobility v rámci Erasmus+ mimo EÚ - „Erasmus+ svet“ (akcia K107) sumu 66 335EUR. Čo sa týka fakúlt, v roku 2017 najviac finančných prostriedkov získala FEŠRR, a to **407 040,66 EUR** a FEM sumu **57 527,63 EUR** (Tabuľka 23, Graf 6 a 7).

Podiel fakúlt na celkovom počte riešených vzdelávacích projektov v roku 2017, ako aj objem pridelených finančných prostriedkov za medzinárodné vzdelávacie projekty a získané finančné prostriedky na jedného tvorivého pracovníka podľa jednotlivých fakúlt je možné vidieť z Tabuľky 22 a z Grafu 6.

# Z Tabuľky 23 je zrejmý aj vývoj prijatých financií z medzinárodných vzdelávacích projektoch na jednotlivých fakultách, ako aj spolu za SPU v rokoch 2013-2017.

Pokiaľ ide o vývoj pridelených finančných prostriedkov (Graf 8) pre SPU v Nitre v programe „Erasmus“ (LLP Erasmus, Erasmus+ KA103), počas posledných rokov sme zaznamenali stúpajúci trend. Vychýlenie nastalo len v roku 2015, keď program dostal od Európskej komisie nižšiu dotáciu pre SR, a tak aj pre SPU bola pridelená nižšia dotácia.

**5 Záver a návrh opatrení**

Uznesenia prijaté v predchádzajúcom roku sa splnili alebo sa priebežne plnia. Boli vydané propagačné materiály, na fakulte prednášali zahraniční učitelia, boli zorganizované viaceré medzinárodné semináre, konferencie a podané medzinárodné vzdelávacie projekty.

Rok 2017 patril vo všetkých obastiach zahraničných vzťahov na SPU k úspešným rokom.

Medzi najčastejšie problémy v predchádzajúcom roku patrili najmä problémy v evidencii mobilít študentov a zamestnancov z medzinárodných programov, ktoré nie sú priamo riadené KZVaMVP. Išlo najmä o medzinárodné programy Erasmus Mundus, KA2, Tempus, CEEPUS, obdobne tento problém vznikal aj v súvislosti s evidenciou medzinárodných projektov riadených na fakultách.  Záznamy v UIS nie vždy umožňujú registrovať všetky informácie potrebné pre správne štatistické výstupy. Fakulty zapisujú častokrát iba podanie projektu, avšak nezaznamenajú skutočný stav, napr. neschválenie, resp. schválenie projektu, ukončenie projektu a pod.

**Návrh opatrení:**

**Uznesenie 1.** Propagovať SPU v zahraničí, prostredníctvom centralizovane organizovaných podujatí, prijatých návštev, propagačných materiálov

Termín: priebežne

Zodpovední: KZVa MVP, vedenie univerzity a fakúlt

**Uznesenie 2.** Dôsledne evidovať medzinárodné vdzelávacie projekty v UIS počas celej exisestencie projektu (zaznamenať: podanie, schválenie, resp. neschválenie, riešenie, ukončenie)

Termín: priebežne

Zodpovední: prodekani príslušných fakúlt

**Uznesenie 3.** Propagovať program Erasmus+ medzi študentmi a učiteľmi, (pravidelnými prednáškami pracovníkmi KZV a MP, propagačnými materiálmi, FB)

Termín: priebežne

Zodpovední: KZV a MP

**Uznesenie 4.**  Pravidelne 1x za rok zabezpečiť správnosť informácií o študijných programoch a predmetoch vyučovaných v anglickom jazyku

Termín: september príslušného ak. roka

**Zodpovední:** **prorektorka SPU pre vzdelávaciu činnosť a ECTS** v spolupráci s KZVaMVP a prodekanmi fakúlt pre zahraničné vzťahy a vzdelávanie

**Uznesenie 5.**  Zvýšiť počet uzatvorených bilaterálnych zmlúv v rámci programu ERASMUS+ s možnosťou získania nových miest pre mobility našich študentov a učiteľov

Termín: priebežne

**Zodpovední:** KZVaMVP, prodekani pre zahraničné vzťahy a účastníci zahraničných mobilít

**Uznesenie 6.** Zabezpečiť dekanmi fakúlt nahlásenie všetkých mobilít prichádzajúcich aj odchádzajúcich študentov pracovníkom KZVaMVP, ktorí následne zaznamenajú mobility do UIS

Termín: priebežne

**Zodpovední:** dekani fakúlt, prodekani pre zahraničné vzťahy, KZVaMVP